Na základe rôznych právnych predpisov majú orgány verejnej správy po celom svete právo žiadať o sprístupnenie údajov používateľov na občianskoprávne, administratívne, trestné a národnobezpečnostné účely. Spoločnosť Google každú žiadosť dôsledne skontroluje, aby zaistila, že je v súlade s príslušnými právnymi predpismi. Ak sa v žiadosti požaduje príliš veľa informácií, snažíme sa jej rozsah zúžiť. V niektorých prípadoch odmietneme poskytnúť akékoľvek informácie. Viac sa dozviete v našich pravidlách upravujúcich, ako spoločnosť Google spracúva žiadosti verejnej správy o údaje používateľov.